У земљи крви и меда () је амерички филм који је 2011. по свом сценарију режирала Анџелина Џоли. Такође, то је и редитељски деби глумице Анџелине Џоли, као и први играни филм глумаца Зане Марјановић и Горана Костића. Филм описује љубавну причу која се дешава током рата у БиХ, а премијерно је приказан 23. децембра 2011. године у САД. Европска премијера филма била је 12. фебруара 2012. године на Берлинском филмском фестивалу, али ван конкуренције. У Сарајеву, филм је премијерно приказан 14. фебруара у Олимпијској дворани Зетра.